Прайс Леонтина

Мэри Вайолет Леонтина Прайс (;  йыл, ) — америка опера йырсыһы (сопрано). Метрополитен-операның төп йырсыһы булып һаналған беренсе афроамерикан ҡатын-ҡыҙы .

 Биографияһы 
Леонтина Прайс Лорел ҡаласығында (Миссисипи infns) урман ҡырҡыусы һәм акушер ғаиләһендә тыуған. Фортепианола уйнарға өс йәшендә өйрәнә башлай.

Уилберфостың (Огайо штаты) Үҙәк дәүләт колледжында, һуңынан Нью-Йоркта Джулъярд музыка мәктәбендә уҡый.

Бродвейҙа профессиональ карьераһын 1952 йылда башлай, тәүге соло концертын Нью-Йоркта 1954 йылда бирә, ә опера йырсыһы булараҡ дебюты 1957 йылда Сан-Франциско Операла үтә.

Артабан бер нисә тапҡыр Вена операһы, Лондонда Король опера театры һәм Миланда Ла-Скала сәхнәләрендә сығыш яһай. Башлыса Моцарт, Джузеппе Верди, Джакомо Пуччини опералары ҡуйылышында партиялар башҡара. 

Уның тауышы тәнҡитселәр тарафынан «сағыу» , «бай, һығылмалы һәм баҙыҡ» кеүек баһаланаMusic: What Price Glory, Leontyne!  By Michael Walsh;Nancy Newman/New York Monday. Time Magazine. Jan. 14, 1985. Retrieved February 21, 2011..

Опера сәхнәһенән Леонтина Прайс 1985 йылда китә, әммә һуңынан тағы 12 йыл дауамында оркестры концерттары бирә.

Күп һанлы наградаларға эйә, улар араһында Президенттың Аазатлыҡ миҙалы, Спингарн миҙалы, «Эмми» премияһы бар, ун һигеҙ тапҡыр Грэмми премияһы лауреаты, тауыш яҙҙырыу индустрияһына күп йыллыҡ өлөш индергәне өсөн «Грэмми» премияһына эйә (1989). Gramophone журналының Дан залына индерелгән.

 Шулай уҡ ҡарағыҙ 
 Мариан Андерсон
 Грейс Бамбри
 Ширли Верретт
 Джесси Норман

 Иҫкәрмәләр 

Категория:Президент Азатлыҡ миҙалы менән наградланыусылар
Категория:Сопрано
Категория:АҠШ йырсылары
Категория:Википедия:Статьи с переопределением значения из Викиданных
Категория:«Грэмми» премияһы лауреаттары
Категория:XX быуат опера йырсылары
Категория:Алфавит буйынса йырсылар
Категория:Алфавит буйынса шәхестәр
Категория:Википедия:Замандаштар биографияһы
Категория:1927 йылда тыуғандар
Категория:10 февралдә тыуғандар